**Здравейте, г-н Гагъм. За нас е чест да разговаряме с Вас и да чуем нещо за Вашето творчество. Ще Ви зададем няколко интересни, за аудиторията, въпроса.**

1. **Нека започнем с това, какво Ви подтикна към писането и какво означава то за Вас ?**

Литературата е най-висша форма на изкуство, поне за мен, тя е начин за себеизразяване. Конкретно ,,Шест стъпки на раздялата’’ е посвещение на най-добрата ми приятелка, Луиза, и един вид начало на може би бъдеща кариера като писател. Писането за мен е начин на живот и искрено се надявам то да стане и моя професия, но единствено времето ще покаже.

1. **За всички, които Ви познават е интересно, как ,,работи’’ един млад писател като Вас. От тук идва и вторият ни въпрос-имате ли някакви по-специални методи, които Ви помагат в писането, как Ви идват идеите?**

Повечето истории са базирани на реални случки и събития, които ни заобикалят или по точно, които са свързани с моя живот, но в доста голяма част, въображението ми играе главна роля. Вдъхновенията ми идват от тревогите и радостите на съвременния човек.

1. **В началото на разговора ни, Вие споменахте ,,Шест стъпки на раздялата’’. Нека поясним, че това е книгата, която издадохте наскоро и всъщност първата Ви книга. Разкажете ни накратко за нея и за това от къде поставя началото си?**

Идеята на книгата е да се обърне към читателите и да им покаже, че независимо каква трагедия ни сполетява ,,отнема само шест стъпки да се изправим отново’’. Нещо подобно се случи и с мен, така се роди идеята за книгата.

1. **Въпреки че сте все още нов в тази сфера, все пак вече имате издадена книга, което е натрупало достатъчно опит у Вас, за да дадете някакъв съвет на тези, които имат интерес към писането, какво бихте им казали?**

Не подражавайте на ,, великите писатели’’! Създайте собствен стил и напишете нещата така, както ще докоснат читателите.

1. **Тъй като в събота е денят на народните будители, ден ознаменуващ делото на всички книжовници, революционери и свети будители на българския национален дух, какво означава този ден за Вас като един бъдещ писател ?**

Аз съм горд от личностите, прославили България и тая надежда, че дори в съвремието могат да се намерят последователи, които да възродят страната ни.

**Благодарим Ви за интервюто и Ви пожелаваме много бъдещи Ваши успехи, сигурни сме че един ден ще сте известен по целия свят и ще величаете страна ни.**

**Интервюто взеха Иван Влахов и Георги Орозов – СОУ ,,Братя Петър и Иван Каназериви’’**